rejauldu/bengali-wikipedia huggingface dataset:
ইঁদপুর বিধানসভা কেন্দ্র ভারতের পশ্চিমবঙ্গ রাজ্যের বাঁকুড়া জেলার একটি অধুনালুপ্ত বিধানসভা কেন্দ্র। এটি তফসিলি জাতি প্রার্থীদের জন্য সংরক্ষিত আসন ছিল।  সীমানা পুনর্নির্ধারণ কমিশনের নির্দেশ অনুসারে, ইঁদপুর বিধানসভা কেন্দ্রটি ২০১১ সালে অবলুপ্ত হয়েছে।    ফলাফল   ১৯৭৭-২০০৬  ২০০৬ সালের বিধানসভা নির্বাচনে সিপিআই-এর ইন্দ্রজিৎ টাঙ্গি তাঁর নিকটতম প্রতিদ্বন্দ্বী বিজেপি-র গৌরচন্দ্র লোহারকে পরাজিত করে ইঁদপুর আসন থেকে জয়লাভ করেন। সিপিআই-এর কিরিটী বাগদী ২০০১ সালে তৃণমূল কংগ্রেসের মদন বাউড়িকে এবং ১৯৯৬ সালে কংগ্রেসের বিবেকানন্দ লায়েককে পরাজিত করেছিলেন। সিপিআই-এর মদন বাউড়ি ১৯৯১ আলে কংগ্রেসের শিবশঙ্কর মণ্ডল এবং ১৯৮৭ ও ১৯৮২ সালে কংগ্রেসের বিনোদবিহারী মাজিকে পরাজিত করেছিলেন। ১৯৭৭ সালে জনতা পার্টির বিনোদবিহারী মাজি বিপ্লবী বাংলা কংগ্রেসের রাধারমণ মইকে পরাজিত করেছিলেন।   ১৯৬২-১৯৭২  ১৯৭২ সালে কংগ্রেসের গৌরচন্দ্র লোহার, ১৯৭১ সালে বিপ্লবী বাংলা কংগ্রেসের প্রয়াগ মণ্ডল, ১৯৬৯ সালে বাংলা কংগ্রেসের গৌর লোহার, ১৯৬৭ সালে কংগ্রেসের বি বি মাজি ও ১৯৬২ সালে কংগ্রেসের আশুতোষ মল্লিক এই কেন্দ্র থেকে জয়লাভ করেছিলেন। তার আগে এই কেন্দ্রটির অস্তিত্ব ছিল না।   পাদটীকা   বিষয়শ্রেণী:পশ্চিমবঙ্গের বিলুপ্ত বিধানসভা কেন্দ্র বিষয়শ্রেণী:বাঁকুড়া জেলার রাজনীতি
খাদিজাতুল আনোয়ার (জন্ম: ১৮ এপ্রিল ১৯৮৫) হলেন একজন বাংলাদেশি রাজনীতিবিদ। তিনি চট্টগ্রাম-২ আসনের সাবেক সংসদ সদস্য। একাদশ জাতীয় সংসদে তিনি সংরক্ষিত নারী আসন-৬ থেকে সংসদ সদস্য ছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।   জন্ম ও প্রাথমিক জীবন  খাদিজাতুল আনোয়ার ১৮ এপ্রিল ১৯৮৫ সালে চট্টগ্রাম জেলার ফটিকছড়ি উপজেলার নানুপুর গ্রামের কবির আহমেদ সওদাগর বাড়ি জন্মগ্রহণ করেন। তার মাতার নাম মোরশেদা আক্তার। তার পিতা ফটিকছড়ির সাবেক সংসদ সদস্য রফিকুল আনোয়ার।   রাজনৈতিক জীবন  খাদিজাতুল আনোয়ার বাংলাদেশ আওয়ামী লীগের রাজনীতিবিদ। তিনি একাদশ জাতীয় সংসদের সংরক্ষিত নারী আসন-৬ থেকে নির্বাচিত জাতীয় সংসদ সদস্য।  ২০২৪ সালের দ্বাদশ জাতীয় সংসদ নির্বাচনে তিনি বাংলাদেশ আওয়ামী লীগের প্রার্থী হিসেবে চট্টগ্রাম-২ আসন থেকে সংসদ সদস্য নির্বাচিত হন। ৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।   সমালোচনা  খাদিজাতুল আনোয়ার ১ আগস্ট ২০২৩ সালে ওমানের রাজধানীতে অনুমতি ছাড়া রাজনৈতিক সভা করা অভিযোগে আটক হন। পরে বাংলাদেশি দূতাবাসের মাধ্যমে মুক্ত হন।  বাংলাদেশের পররাষ্ট্রমন্ত্রী আটকের বিষয়টি জানা নেই বলে মন্তব্য করেন।   তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:চট্টগ্রাম জেলার রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:দ্বাদশ জাতীয় সংসদ সদস্য বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী রাজনীতিবিদ বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী নারী রাজনীতিবিদ বিষয়শ্রেণী:একাদশ জাতীয় সংসদের সংরক্ষিত মহিলা আসনের সদস্য বিষয়শ্রেণী:জাতীয় সংসদের সংরক্ষিত মহিলা আসনের সদস্য
টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি (; এছাড়াও সংক্ষেপে আইওসি কোড টিজিএ দ্বারা পরিচিত) হলো টোঙ্গার জাতীয় অলিম্পিক কমিটি। এই সংস্থাটির ১৯৬৩ সালে প্রতিষ্ঠিত হয়েছে; প্রতিষ্ঠার ২১ বছর পর ১৯৮৪ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর টোঙ্গার নুকু'আলোফায় অবস্থিত।  বর্তমানে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটির সভাপতির দায়িত্ব পালন করছেন মাইকেল অ্যান্টনি ব্লুমফিল্ড, যিনি ২০২০ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন নেতিনা লাতু ভেয়া।  ইতিহাস ১৯৬৩ সালে টোঙ্গার বহু-ক্রীড়ার সর্বোচ্চ সংস্থা হিসেবে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি প্রতিষ্ঠিত হয়েছে।  প্রতিষ্ঠার প্রায় একুশ বছর পর টোঙ্গা ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে; অন্যদিকে, ২০১৪ শীতকালীন অলিম্পিকে অংশগ্রহণ করার মাধ্যমে প্রথমবারের মতো শীতকালীন অলিম্পিক গেমসে অংশগ্রহণ করেছে।  আরও দেখুন  অলিম্পিকে টোঙ্গা  তথ্যসূত্র  বহিঃসংযোগ     এএনওসিতে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি   অলিম্পিডিয়ায় টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি   অলিম্পিক.কমে টোঙ্গা ক্রীড়া অ্যাসোসিয়েশন ও জাতীয় অলিম্পিক কমিটি   বিষয়শ্রেণী:জাতীয় অলিম্পিক কমিটি বিষয়শ্রেণী:অলিম্পিকে টোঙ্গা বিষয়শ্রেণী:টোঙ্গার ক্রীড়া পরিচালনা পরিষদ বিষয়শ্রেণী:১৯৬৩-এ টোঙ্গায় প্রতিষ্ঠিত বিষয়শ্রেণী:১৯৬৩-এ প্রতিষ্ঠিত ক্রীড়া সংস্থা
সেনবাগ থানা বাংলাদেশের নোয়াখালী জেলার অন্তর্গত সেনবাগ উপজেলার একটি থানা।   প্রশাসনিক এলাকাসমূহ  সেনবাগ উপজেলার ১টি পৌরসভা ও ৯টি ইউনিয়নের প্রশাসনিক কার্যক্রম সেনবাগ থানার আওতাধীন।  পৌরসভা:  সেনবাগ  ইউনিয়নসমূহ:  ১নং ছাতারপাইয়া  ২নং কেশারপাড়  ৩নং ডুমুরুয়া  ৪নং কাদরা  ৫নং অর্জুনতলা  ৬নং কাবিলপুর  ৭নং মোহাম্মদপুর  ৮নং বিজবাগ  ৯নং নবীপুর   আরও দেখুন   সেনবাগ উপজেলা  নোয়াখালী জেলা   তথ্যসূত্র    বহিঃসংযোগ   বিষয়শ্রেণী:নোয়াখালী জেলার থানা বিষয়শ্রেণী:সেনবাগ উপজেলা
শহুদুল হক ২০০৩ থেকে ২০০৪ পর্যন্ত বাংলাদেশ পুলিশের পুলিশ মহাপরিদর্শক  হিসেবে দায়িত্ব পালন করেন।   কর্মজীবন  শহুদুল হক এক সময় সেনা কর্মকর্তা ছিলেন। পরে তাকে পুলিশ বাহিনীতে অন্তর্ভুক্ত করেন রাষ্ট্রপতি জিয়াউর রহমান। ২০০১ সালে বিএনপি সরকার ক্ষমতায় আসার পর শহুদুলকে পুলিশ প্রধানের পদে চুক্তিভিত্তিক নিয়োগ দেয়া হয়। ২০০৩ সালের এপ্রিল মাস থেকে ২০০৪ সালের ডিসেম্বর মাস পর্যন্ত, অর্থাৎ এক বছর আট মাস পুলিশ প্রধানের দায়িত্বে ছিলেন তিনি। দুই বছরের কারাদণ্ড হয়েছে তার। গ্রেনেড হামলা হওয়ার পর শহুদলের ভূমিকা নিয়ে প্রশ্ন তুলেছে রাষ্ট্রপক্ষ। কারণ হামলার পর ঘটনাস্থল একবারও পরিদর্শন করেননি তিনি।   আরও দেখুন  বেনজির আহমেদ   তথ্যসূত্র   বিষয়শ্রেণী:বাংলাদেশ পুলিশ মহাপরিদর্শক বিষয়শ্রেণী:জীবিত ব্যক্তি বিষয়শ্রেণী:বাংলাদেশী সেনা কর্মকর্তা বিষয়শ্রেণী:বাংলাদেশী পুলিশ কর্মকর্তা
200px|পীর একদিল শাহের দরগাহের তোরণ  পীর একদিল শাহের দরগাহ হল পশ্চিমবঙ্গের উত্তর চব্বিশ পরগণার বারাসতের কাজীপাড়ায় অবস্থিত পীর হজরত একদিল শাহের পবিত্র মাজার শরীফ। সৌধসদৃশ ও প্রাচীরবেষ্টিত কাজীপাড়ার এই দরগাহে প্রতি বছর পৌষ সংক্রান্তির আগের রাত থেকে পরের আটদিন একদিল শাহের স্মরণে উৎসব পালিত হয়। তাছাড়া, প্রতি শুক্রবার হিন্দু-মুসলমান নির্বিশেষে সকল সম্প্রদায়ের মানুষ প্রার্থনা জানাতে ভিড় করেন।ঘোষ, বিনয়, "পশ্চিমবঙ্গের সংস্কৃতি", তৃতীয় খন্ড, প্রথম সংস্করণ, প্রকাশ ভবন, পৃষ্ঠা: ১৬৪-১৬৮  পীর হজরত একদিল শাহ চতুর্দশ শতকের গোড়ার দিকে পীর গোরাচাঁদের (সৈয়দ আব্বাস আলী) সঙ্গে যে একুশজন পীর-আউলিয়া সৌদি আরব থেকে দক্ষিণ বাংলায় ইসলাম ধর্মপ্রচারে আসেন, হজরত একদিল শাহ ছিলেন তাদের অন্যতম। চব্বিশ পরগণার আনোয়ারপুর পরগণা ছিল তার ধর্মপ্রচারের স্থান। এখানকার বারাসতের কাজীপাড়ায় ছুটি খাঁর বাড়িতে তিনি থাকতেন। তার সরল ধর্মমত ভারতীয় ভাবানুকূল ছিল, এজন্য তিনি বেশ প্রতিপত্তিশালী হয়েছিলেন। কোনও এক পৌষ সংক্রান্তির আগের রাতে তিনি ইহলোক ত্যাগ করেন। স্থানীয় লোককাব্যে পীর একদিল শাহের রূপ বর্ণিত হয়েছে এইভাবে: উপনীত হইল পীর রাজ-দরবারে আকাশের চন্দ্র নামিল ভূমেতে... কাল মেঘের আড় বিজলীর ছটা কাঁচা সোনা জ্বলে যেন সানিরের বেটা দু আঁখে কাজল অতি দেখিতে উত্তম চলন খঞ্জন পাখি পাইবে শরম হাতে পদ্ম পায় পদ্ম কপালে রতন জ্বলে পীরকে দেখিয়া প্রজা ধন্য ধন্য করে।। দরগাহের বার্ষিক উৎসব পীর একদিল শাহের সমাধি দরগাহে পৌষ সংক্রান্তির আগের রাত থেকে তার মৃত্যুর দিন স্মরণ করে প্রতি বছর আটদিন ব্যাপী বিশেষ উৎসব ও মেলা হয়।মেলায় কাওয়ালি তরাণা, মানিকপীরের গান, নানারকম বাজনা, পুতুলনাচ ও ফকির-দরবেশের ধুম লাগে। কথিত আছে, রাজা রামমোহন রায়ের প্রপৌত্র এখানে খুব সকালে এসে শিরনি দিতেন৷ পরবর্তীতে, পীরোত্তর ভূমিদানের ফলে রামমোহনের সেরেস্তার তরফ থেকে শিরনি দেওয়ার ব্যবস্থা হয়। এই দরগাহে সকলের আগে হিন্দুদের শিরনি দেওয়ার রীতি আছে। হিন্দু-মুসলমান নির্বিশেষে সকল সম্প্রদায়ের ভক্তরা ফুলপাতা দেন খাদিমদারের হাতে এবং পীরের প্রসাদ ও শান্তিবারি লাভ করেন। ভক্তদের মধ্যে 'পীরের লুট' দেওয়ার রীতিও আছে। অন্যান্য নজরগাহ বা স্মৃতিসৌধ পীর একদিল শাহের নামে বারাসত শহরের মধ্যস্থলে একটি; বারাসত-বসিরহাট রোডের ধারে ঘোলা-কাজীপাড়ায় একটি এবং বালিপুর, রঘুবীরপুর, কাটারহাট, জাফরপুর, পাটুলিধলা, গোপালপুর, আবদেলপুর, গোবরা প্রভৃতি স্থানে একটি করে নজরগাহ আছে।  আরও দেখুন শাহ জালাল রওশন বিবির দরগাহ পীর গোরাচাঁদ পীর সাহান্দীর দরগাহ পীর হজরত শফিকুল আলম পীর বড়খাঁ গাজী পীর ঠাকুরবর পাগল পীর তথ্যসূত্র  বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলার সংস্কৃতি বিষয়শ্রেণী:পশ্চিমবঙ্গের দরগাহ বিষয়শ্রেণী:মাজার বিষয়শ্রেণী:উত্তর চব্বিশ পরগনা জেলার ভবন ও স্থাপনা
এক বার অপসারণ করার পরেও ব্যবহারকারী:Indra Narayan Banerjee‎ একাধিক অ্যাকাউন্ট খুলে তাঁর তৈরী Kandorsona এবং Kandorsona‎ Village‎ নামক দুটি নিবন্ধ তৈরী করেন। নিবন্ধ দুটি বাংলা ভাষায় তৈরী না হওয়ায় এবং অন্যান্য কারণে আবার দ্রুত অপসারণের প্রস্তাবনা করা হয়। অপসারণের আপত্তি জানানোর জন্য উক্ত ব্যবহারকারী পরপর একাধিক অ্যাকাউন্ট খুলে আলাপ:Kandorsona ও আলাপ:Kandorsona Village‎ পাতায় আপত্তি জানান। নীচে ঐ সমস্ত অ্যাকাউন্টের তালিকা দেওয়া হল।   ব্যবহারকারী:Indra Narayan Banerjee‎  ব্যবহারকারী:Subhro Acharyya  ব্যবহারকারী:Sukhen Banerjee  ব্যবহারকারী:Bakul Acharyya  ব্যবহারকারী:Kalyan Acharyya  ব্যবহারকারী:Dolgobindo Acharyya  ‎ব্যবহারকারী:Krishna Banerjee   ব্যবহারকারী:‎Dr. Sukhen Banerjee -- বোধিসত্ত্ব (আলাপ) ০৬:২০, ১১ ফেব্রুয়ারি ২০১৫ (ইউটিসি)  সবগুলো নিশ্চিত।--যুদ্ধমন্ত্রী আলাপ ০৯:৫২, ১১ ফেব্রুয়ারি ২০১৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০১৫
পার্বতী সেহগল (জন্ম ৯ জানুয়ারী ১৯৯০) হলেন একজন ভারতীয় টেলিভিশন অভিনেত্রী যিনি স্টার প্লাসের হিন্দি টেলিভিশন নাটক ধারাবাহিক "মন কি আওয়াজ প্রতিজ্ঞা" -তে অভিনয় করেছিলেন। এই ধারাবাহিকে তিনি কোমল সিং ঠাকুর সাক্সেনার চরিত্রে অভিনয় করেছিলেন।  তিনি অদৃশ্যম - দ্য ইনভিজিবল হিরোস ওয়েব শৃঙ্খলাতেও অভিনয় করেছেন।   কর্মজীবন  ২০০৯ সালে, স্টার প্লাস চ্যানেলের "মন কি আওয়াজ প্রতিজ্ঞা" ধারাবাহিকে অভিনয় করে পার্বতী বিনোদন জগতে প্রচার লাভ করে। পার্বতী সেহগলকে প্রথমে ধারাবাহিকের অপর এক চরিত্র  আরুষির ভূমিকায় অভিনয়ের জন্য প্রস্তাব দেওয়া হয়েছিল  কিন্তু পরে তিনি সেই ভূমিকায় অভিনয়ের জন্য প্রত্যাখ্যাত হন এবং পরে সেই ধারাবাহিকেরই কোমলের ভূমিকায় অভিনয়ের জন্য তাকে নির্বাচিত করা হয়।  তিনি জনপ্রিয় কৌতুক অভিনেতা কপিল শর্মার উপস্থাপিত অনুষ্ঠান কমেডি সার্কাসের অংশ ছিলেন। পরে তিনি অন্যান্য অনেক টিভি ধারাবাহিকে অভিনয় করেছেন যেমন গৌনা – এক প্রথা, গুস্তাখ দিল, শের-ই-পাঞ্জাব: মহারাজা রঞ্জিত সিং, দ্য কপিল শর্মা শো এবং কমেডি নাইটস উইথ কপিল ।    ধারাবাহিক ও চরিত্র    মন কি আওয়াজ প্রতিজ্ঞা, কোমল সিং ঠাকুর সাক্সেনার চরিত্রে  গৌনা -এক প্রথা, উর্বশী সিং চৌধুরী চরিত্রে   কমেডি সার্কাস  গুস্তাখ দিল, ইশানা চরিত্রে  কর্মফল দাতা শনি, নীলিমাদেবীর চরিত্রে  লাল ইশক - ইয়াশরি চরিত্রে  ডোলি আরমানো কি, তানি সম্রাট সিং রাঠোর/সিনহা চরিত্রে  অ্যায় মেরে হামসাফর, ভারতী মিশ্র  চরিত্রে- প্রতিভার মেয়ে  বান্নি চৌ হোম ডেলিভারি, মানিনী রাঠোড়ের চরিত্রে  দাস্তান-ই-মহব্বত সেলিম আনারকলি, সালিমা সুলতান বেগম চরিত্রে,  স্টার পরিবারের সাথে রবিবার (পর্ব ১, ৬, ৭, ৯ , ১৬)  শের-ই-পাঞ্জাব: মহারাজা রঞ্জিত ,সিং রূপ কৌর, সাহেব সিংয়ের স্ত্রী এবং মহা সিংয়ের বোনের ভূমিকায়  দ্য কপিল শর্মা শো  মন কি আওয়াজ প্রতিজ্ঞা ২  কমেডি নাইটস উইথ কপিল  এক থি নায়কা - চাঁদনী চরিত্রে   ওয়েব সিরিজ   অদৃশ্যম - দ্যা ইনিভিসিবল হিরোস । তথ্যসূত্র বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৯০-এ জন্ম
This is the  message box. It is meant to be put at the top of the documentation page on the most high-use (high-risk) templates, i.e., for templates used on 100,000 pages or more. For templates used on 2,000–100,000 pages, it is recommended to use the  template instead, which has a softer wording.  Note: It is normal that some of the links in the message box are red.   Usage  The template can be used as is. But it can also take some parameters:  First parameter is the number of pages. See Wikipedia:Database reports/Templates with the most transclusions to find out how many pages use a given template.  Second parameter is the name of some other talk page if you want discussion to be made there instead. But a better option might be to redirect the talkpage of your template to that other talkpage.  Examples {{high-risk| 300,000+ | Wikipedia talk:High-risk templates }}  {{high-risk| 300,000+ }}  {{high-risk| | Wikipedia talk:High-risk templates }}  The full code for a /doc page top can look like this:  {{documentation subpage}} {{high-risk| 300,000+ }} <!-- PLEASE ADD CATEGORIES AND INTERWIKIS AT THE BOTTOM OF THIS PAGE -->   Technical details  The /sandbox and /testcases links are the standard names for such subpages. If those pages are created then the green /doc box for the template will detect them and link to them in its heading. For instance see the top of this documentation.  আরও দেখুন   – For the most high-use (high-risk) templates.   – For the slightly less high-risk templates.   – For the intricate, i.e., complex templates.   – The protection template that usually is put on high-risk templates.   – For templates used in the Wikipedia user interface.  Wikipedia:High-risk templates  Wikipedia:Template sandbox and test cases  বিষয়শ্রেণী:টেমপ্লেট নামস্থান টেমপ্লেট
কাগমারি সাংস্কৃতিক সম্মেলন ১৯৫৭ সালে অনুষ্ঠিত একটি বিশেষ তাৎপর্যবাহী জাতীয় সম্মেলন যা পরবর্তীতে পাকিস্তানের বিভক্তি এবং স্বাধীন বাংলাদেশের অভ্যূদয়ে বিশেষ ইঙ্গিতবহ ভূমিকা রেখেছিল। ১৯৫৭ সালের ৬ই ফেব্রুয়ারি থেকে ১০ই ফেব্রুয়ারি পর্যন্ত টাঙ্গাইল জেলার কাগমারী নামক স্থানে এই সম্মেলন অনুষ্ঠিত হয়। মাওলানা আবদুল হামিদ খান ভাসানীর সভাপতিত্বে অনুষ্ঠানটি আরম্ভ হয়।   আয়োজন    পশ্চিম পাকিস্তানি শাসকগোষ্ঠীকে মাওলানা ভাসানীর 'আসসালামু আলাইকুম'  উক্ত সম্মেলনে ভাসানী পাকিস্তানি শাসকদের হুশিয়ার করে বলেন, যদি পূর্ব পাকিস্তানে শোষণ অব্যাহত থাকে তবে তিনি পশ্চিম পাকিস্তানকে “'আসসালামু আলাইকুম' জানাতে বাধ্য হবেন।   পাক-মার্কিন সামরিক চুক্তির বিরোধিতা  কাগমারী সম্মেলনে প্রদত্ব বক্তব্যে মওলানা ভাসানী শেষ পর্যায়ে রেগে উঠে শহীদ সোহরাওয়ার্দী কে লক্ষ্য করে বলেছিলেন,“শহীদ, তুমি আজ আমাকে পাক-মার্কিন সামরিক চুক্তি সমর্থন করতে বলছো। তুমি যদি আমাকে বন্দুকের নলের সামনে দাঁড় করিয়ে জিজ্ঞাস করো, আমি বলবো, 'না'! তুমি যদি আমাকে কামানের সামনে দাঁড় করিয়ে জিজ্ঞাস করো আমি বলবো 'না'! 'না'! তুমি আমাকে যদি আমার কবরে গিয়েও জিজ্ঞাস করো সেখান থেকে আমি চিৎকার করে বলবো, 'না'! 'না'!'”অধ্যাপক কে এ এম সা'দউদ্দিন বিরচিত 'কাগমারী সম্মেলন : আগে ও পরে' শীর্ষক। প্রবন্ধটি বদরুদ্দীন উমর কর্তৃক সম্পাদিত কাগমারী সম্মেলন স্মারকগ্রন্থ গ্রন্থের অন্তর্ভুক্ত।   কাগমারী সম্মেলনের ফলশ্রুতি  এই সভায় মওলানা ভাসানী তার বক্তৃতায় অন্যান্য বিষয়ের মধ্যে বলেন, পূর্ববাংলা পাকিস্তানের কেন্দ্রীয় শাসকদের দ্বারা শোষিত হতে থাকলে পূর্ববঙ্গবাসী তাদের সালামু ওয়ালাইকুম জানাতে বাধ্য হবে। এছাড়া কাগমারী সম্মেলনে ভাসানী পাক-মার্কিন সামরিক চুক্তি বাতিলের দাবি জানান। প্রধানমন্ত্রী হোসেন শহীদ সোহ্‌রাওয়ার্দী সেই দাবি প্রত্যাখান করলে ১৮ই মার্চ আওয়ামী লীগ থেকে পদত্যাগ করেন। একই বছর ২৫শে জুলাই তার নেতৃত্বে ঢাকার রূপমহল সিনেমা হলে 'ন্যাশনাল আওয়ামী পার্টি' (ন্যাপ) গঠিত হয়। ন্যাপ প্রতিষ্ঠার মাধ্যমে ভাসানী প্রকাশ্যে বামপন্থী রাজনীতির সাথে জড়িয়ে পড়েন এবং এর পর থেকে সবসময় বাম ধারার রাজনীতির সাথেই সংশ্লিষ্ট ছিলেন। ১৯৫৮-র ৭ই অক্টোবর দেশে সামরিক শাসন জারি হলে মার্শাল আইয়ুব খান ক্ষমতায় অধিষ্ঠিত হয়ে সকল রাজনৈতিক দলের কর্মকাণ্ড নিষিদ্ধ ঘোষণা করে। ১২ই অক্টোবর মাওলানা ভাসানীকে কুমুদিনী হাসপাতাল থেকে গ্রেফতার করা হয়। ঢাকায় ৪ বছর ১০ মাস কারারুদ্ধ থাকেন।   তথ্যসূত্র    বহিঃসংযোগ     বিষয়শ্রেণী:রাজনৈতিক দলের সভা বিষয়শ্রেণী:বাংলাদেশের ইতিহাস বিষয়শ্রেণী:১৯৫৭-এ রাজনীতি বিষয়শ্রেণী:বাংলাদেশ আওয়ামী লীগ বিষয়শ্রেণী:১৯৫৭-এ পূর্ব পাকিস্তান বিষয়শ্রেণী:১৯৫৭-এ পাকিস্তান বিষয়শ্রেণী:পূর্ব পাকিস্তানের ইতিহাস
শফি ইনামদার (২৩ অক্টোবর ১৯৪৫ – ১৩ মার্চ ১৯৯৬) ছিলেন একজন ভারতীয় অভিনেতা, যিনি হিন্দি চলচ্চিত্রে অভিনয় করতেন। তিনি বিজেতা চলচ্চিত্র দিয়ে তার চলচ্চিত্র জীবন শুরু করেন। তিনি ইয়ে জো হ্যায় জিন্দেগি সহ বেশ কয়েকটি টেলিভিশন ধারাবাহিকে অভিনয় করেছেন। তার সবচেয়ে উল্লেখযোগ্য চলচ্চিত্র ভূমিকাগুলির মধ্যে রয়েছে আজ কি আওয়াজ-এ ইন্সপেক্টর, আওয়াম-এ খলনায়ক এবং নাজরানা, আনোখা রিশতা, অমৃত-এর মতো চলচ্চিত্রে নায়কের বন্ধু। তার অভিনীত অন্য কিছু চলচ্চিত্র হলো অর্ধ সত্য, কুদরত কা কানুন, জুর্ম, সাদা সুহাগা এবং লাভ ৮৬। সবগুলোই সফল চলচ্চিত্র।   প্রারম্ভিক জীবন  শফি ইনামদার তার প্রাথমিক শিক্ষা পানগারি দাপোলি, রত্নাগিরি, এমএস এবং ভারতের মুম্বইয়ের উমেরখাদি (ডংরি) সেন্ট জোসেফ হাই স্কুলে সম্পন্ন করেন। যেখানে তিনি ১৯৫৮ সালে তার এসএসসি পরীক্ষায় উত্তীর্ণ হন। তিনি ১৯৬৩ সালে কেসি কলেজ থেকে বিএসসি করেন।    ব্যক্তিগত জীবন  শফি অভিনেত্রী ভক্তি বারভেকে বিয়ে করেন, যিনি ১২ ফেব্রুয়ারি ২০০১-এ সড়ক দুর্ঘটনায় মারা যান।  শফি ১৯৯৬ সালের ১৩ মার্চ ভারত বনাম শ্রীলঙ্কা ১৯৯৬ ক্রিকেট বিশ্বকাপের সেমিফাইনাল ম্যাচ দেখার সময় হৃদরোগে আক্রান্ত হয়ে মারা যান। সেই সময়ে তিনি কমেডি শো তেরি ভি চুপ মেরি ভি চুপ-এ অভিনয় করছিলেন, যেটি তার মৃত্যুর কারণে বন্ধ হয়ে গিয়েছিল এবং অল দ্য বেস্ট যেটিতে তার ভূমিকায় পরে সতীশ শাহ অভিনয় করেছিলেন।   তথ্যসূত্র    বহিঃসংযোগ     বিষয়শ্রেণী:১৯৪৫-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ভারতীয় অভিনেতা বিষয়শ্রেণী:ভারতীয় চলচ্চিত্র অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২০শ শতাব্দীর ভারতীয় অভিনেতা বিষয়শ্রেণী:ভারতীয় মঞ্চ অভিনেতা বিষয়শ্রেণী:হিন্দি চলচ্চিত্র অভিনেতা বিষয়শ্রেণী:মুম্বইয়ের অভিনেতা
এয়ার ভাইস মার্শাল আলতাফ হোসেন চৌধুরী বাংলাদেশ বিমান বাহিনীর সাবেক প্রধান ও রাজনীতিবিদ। তিনি ১৯৯১ থেকে ১৯৯৫ সাল পর্যন্ত বিমান বাহিনীর প্রধান ছিলেন। তিনি খালেদা জিয়ার শাসনামলে (২০০১-২০০৪) বাংলাদেশের স্বরাষ্ট্রমন্ত্রী ছিলেন।   কর্মজীবন   সামরিক জীবন  চৌধুরী তার কর্মজীবন শুরু করেন পাকিস্তান বিমান বাহিনী-এর একজন যোদ্ধা পাইলট হিসেবে এবং ড্যাসল্ট মিরাজ III এর প্রধান পাইলট হিসেবে যোগ্যতা অর্জন করেন। ১৯৭১ সালে, তিনি একজন ফ্লাইট লেফটেন্যান্ট ছিলেন। ১৯৭২ সালে তিনি বাংলাদেশ বিমান বাহিনী-তে যোগ দেন স্কোয়াড্রন লিডার হিসেবে, পাকিস্তানের বন্দিদশা থেকে মুক্তি পাওয়ার পর। ১৯৭৪ থেকে ১৯৭৭ সাল পর্যন্ত তিনি পাইলট প্রশিক্ষণ স্কুলের একজন প্রশিক্ষক ছিলেন। ১৯৯১ থেকে ১৯৯৫ সাল পর্যন্ত তিনি বাংলাদেশ বিমান বাহিনীর প্রধান ছিলেন।   রাজনৈতিক জীবন  ১৯৯৫ সালে সামরিক চাকরি থেকে অবসর নেওয়ার পর, তিনি বাংলাদেশ জাতীয়তাবাদী দল-এ যোগ দেন। বিএনপি সরকারের সময় ২০০১ থেকে ২০০৬ সাল পর্যন্ত তিনি বিভিন্ন মন্ত্রণালয়ের মন্ত্রী এবং জাতীয় সংসদ সদস্য হিসেবে দায়িত্ব পালন করেন।  ২০০৮ সালে চৌধুরী পটুয়াখালী জেলা বিএনপির সভাপতি হিসেবে দায়িত্ব পালন করেন। তিনি ২০০৮ এবং ২০১৮ সাধারণ নির্বাচনে আওয়ামী লীগ প্রার্থী শাহজাহান মিয়া-এর কাছে পরাজিত হন। ২০১৬ সাল থেকে চৌধুরী দলের ভাইস চেয়ারম্যান হিসেবে দায়িত্ব পালন করছেন।   অভিযোগ  চৌধুরী ২০০৭ সালের মে মাসে তত্ত্বাবধায়ক সরকার সময়ে যৌথ বাহিনীর হেফাজতে নেওয়া হয়। যৌথ বাহিনী তার পটুয়াখালী বাসা থেকে একটি শটগান, একটি রাইফেল, ৯৯টি গুলি, ৯৭০টি শাড়ি এবং ১৬০টি লুঙ্গি যা সরকারি ত্রাণ সামগ্রী হিসেবে ছিল, জব্দ করে।  ১৮ ডিসেম্বর ২০০৭ সালে, দুর্নীতি দমন কমিশন (দুদক) চৌধুরীর বিরুদ্ধে সম্পদ তথ্য গোপন এবং অজানা আয়ের উৎসে সম্পদ অর্জনের অভিযোগে মামলা দায়ের করে। ২০১৭ সালের এপ্রিল মাসে হাইকোর্ট নিম্ন আদালতে মামলার কার্যক্রম চালিয়ে যাওয়ার নির্দেশ দেয়।  ২৬ ফেব্রুয়ারি ২০০৮ সালে, দুদক আরও একটি মামলা দায়ের করে যেখানে খালেদা জিয়া ও তার ১০ জন সাবেক মন্ত্রিপরিষদ সদস্য, যার মধ্যে চৌধুরীও ছিলেন, বড়পুকুরিয়া কয়লাখনি চুক্তি-এ ঘুষ নেওয়ার অভিযোগে অভিযুক্ত করা হয়। ২০১৭ সালের ডিসেম্বরে হাইকোর্ট চৌধুরীকে এই মামলায় চার সপ্তাহের মধ্যে নিম্ন আদালতে আত্মসমর্পণের নির্দেশ দেয়।  ১১ জুন ২০১১ সালে, চৌধুরী এবং হাফিজউদ্দিন আহমেদ একটি অগ্নিসংযোগ মামলায় গ্রেপ্তার হন এবং কারাগারে পাঠানো হয়। পরে তারা জামিনে মুক্তি পান। আওয়ামী লীগ সরকারের ১৬ বছরে ৮০০ বার আদালতে হাজিরা দিয়েছেন।    ব্যক্তিগত জীবন  চৌধুরী সুরিয়া চৌধুরীর সঙ্গে বিবাহবন্ধনে আবদ্ধ। চৌধুরীর দুই ভাই, বাবুল চৌধুরী এবং শাহিন চৌধুরী ২০০৭ সালে মির্জাগঞ্জ উপজেলায় একটি সশস্ত্র ডাকাতির মামলায় অভিযুক্ত হন।   তথ্যসূত্র   বিষয়শ্রেণী:১৯৪১-এ জন্ম বিষয়শ্রেণী:বাংলাদেশ বিমান বাহিনীর এয়ার মার্শাল বিষয়শ্রেণী:বিমান বাহিনী প্রধান (বাংলাদেশ) বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশের স্বরাষ্ট্রমন্ত্রী বিষয়শ্রেণী:খালেদা জিয়ার দ্বিতীয় মন্ত্রিসভার সদস্য বিষয়শ্রেণী:বাংলাদেশের বাণিজ্যমন্ত্রী বিষয়শ্রেণী:১৯৪০-এর দশকে জন্ম বিষয়শ্রেণী:জীবিত ব্যক্তি বিষয়শ্রেণী:পটুয়াখালী জেলার রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:মির্জাগঞ্জ উপজেলার ব্যক্তি বিষয়শ্রেণী:পটুয়াখালী জেলার সামরিক ব্যক্তি
হলদে চোখ ছাতারে (Chrysomma sinense) একটি প্যাসেরাইন গায়ক প্রজাতির পাখি। এদের দক্ষিণ এশিয়ার খোলা ঘাস এবং ছোট ঝোঁপের মধ্যে দেখতে পাওয়া যায়। প্রজনন মৌসুমে সাধারণত পুরুষ পাখি ঝোঁপের মাথায় ও ঘাসের ডগায় বসে জোরে গান গায়।হলদে চোখ ছাতারে, সৌরভ মাহমুদ, দৈনিক প্রথম আলো। ঢাকা থেকে প্রকাশের তারিখ: নভেম্বর ১১, ২০১৩ খ্রিস্টাব্দ।      আকার  হলদে চোখ ছাতারে লালচে-বাদামি রঙের পাখি। দেহের দৈর্ঘ্য ১৮ সেন্টিমিটার এবং ওজন ১৮ দশমিক ৩ গ্রামের মত। প্রাপ্তবয়স্ক পাখির কানসহ পিঠ পুরোপুরি লালচে-বাদামি রঙের। হলুদ চোখ ঘিরে থাকে সাদা ভ্রুরেখা। চোখের বেড় কমলা-হলুদ রঙের, থুতনি, গলা ও বুক সাদা, বগল ও তলপেটে রয়েছে হালকা পীত রঙের আভা। ঠোঁট কালো, খাটো, মোটা ও শক্ত। পা ও পায়ের পাতা হলুদ। কমলা ও বাদামি মুখ প্রজনন মৌসুমে কালোতে রূপ নেয়। পুরুষও মেয়েপাখির চেহারা একই রকম।  thumb|left   খাদ্য  হলদে চোখ ছাতারে সাধারণত পোকামাকড়, যেমন ফড়িং, শুঁয়াপোকা ও মাকড়সা খায়। রসালো ফল ও ফুলের মধুও এদের খুব প্রিয় খাদ্য। এরা মধুর জন্য লাল টকটকে ফুলে ভরা মাদার ও শিমুল ফুলে বিচরণ করে।   স্বভাব  হলদে চোখ ছাতারে সাধারণত উঁচু ঘাস, ঝোপ, তৃণময় পাহাড়ের ঢাল, মাঝারি গুল্ম লতা, বাঁশবন, চাষের জমির কাছে ও আখখেতে বিচরণ করে। এরা স্থির হয়ে এক জায়গায় বেশিক্ষণ থাকেনা। ঝোপঝাড়ের মধ্যে খাবারের জন্য পোকা খুঁজে বেড়ায় এরা। এ পাখি ভীরু স্বভাবের, হঠাৎ ভয় পেলে এক ঝোপ থেকে আরেক ঝোপে লাফ দিয়ে পালায় এবং দ্রুত ঝোপের আড়ালে অদৃশ্য হয়ে যায়। ভয়ে পালানোর সময় কর্কশ স্বরে কিচিরমিচির করে ডাকে।        বাসা  হলদে চোখ ছাতারে পরিষ্কার গলায় ডাকে। জুন-নভেম্বর মাসে ঘাসের গোড়ায় কিংবা ভূমির খুব কাছে অন্য উদ্ভিদের ঘাস দিয়ে মোচাকার কিংবা বাটির মতো বাসা বানায়। বাসার বাইরের দিকে মাকড়সার জালের প্রলেপ থাকে। মাটি থেকে প্রায় দুই মিটার উঁচুতে ঝোপের দুই ডালের সংযোগস্থলে বা দুটি ঘাসের ডাঁটার মধ্যে দোলনার মতো করে বাসা বাঁধে ও ডিম পাড়ে। ডিম পাটকিলে সাদা রঙের এবং সংখ্যায় তিন থেকে পাঁচটি হয়। ডিম সাধারণত ১৫-১৬ দিনে ফোটে। পুরুষ ও মেয়েপাখি উভয় মিলে সংসারের কাজ করে।   তথ্যসূত্র    বহিঃসংযোগ    Mangoverde: Yellow-eyed Babbler  বিষয়শ্রেণী:ক্রাইসোমা বিষয়শ্রেণী:বাংলাদেশের পাখি বিষয়শ্রেণী:ভারতের পাখি বিষয়শ্রেণী:১৭৮৯-এ বর্ণিত পাখি বিষয়শ্রেণী:দক্ষিণ এশিয়ার পাখি বিষয়শ্রেণী:দক্ষিণ-পূর্ব এশিয়ার পাখি বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
ক্যাপ্টেন মার্ক হিউইটসন (১৫ ডিসেম্বর ১৮৯৭ - ২৭ ফেব্রুয়ারি ১৯৭৩) একজন ব্রিটিশ ট্রেড ইউনিয়ন কর্মকর্তা এবং লেবার পার্টির রাজনীতিবিদ ছিলেন। শেষ মুহুর্তে তিনি সংসদে দাঁড়ানোর জন্য নির্বাচিত হন এবং অবশেষে উনিশ বছর ধরে সংসদ সদস্য (এমপি) হিসাবে দায়িত্ব পালন করেন। তাকে ট্রেড ইউনিয়ন নেতাদের 'পুরাতন বিদ্যালয়ের' সদস্য হিসাবে বর্ণনা করা হয়েছিল এবং এটি নিয়ে গর্বিত।"Capt. Mark Hewitson" (obituary), The Times, 1 March 1973.   তথ্যসূত্র    এম. স্টেনটন এবং এস. লিস, "হু'স হু অফ ব্রিটিশ এমপিস" ভলিউম। IV (হারভেস্টার প্রেস, 1981)  "হু ওয়াজ কে", এ অ্যান্ড সি ব্ল্যাক   বহিঃসংযোগ     বিষয়শ্রেণী:প্রথম বিশ্বযুদ্ধের ব্রিটিশ সেনা কর্মকর্তা বিষয়শ্রেণী:দ্বিতীয় বিশ্বযুদ্ধে ব্রিটিশ সেনা কর্মকর্তা বিষয়শ্রেণী:যুক্তরাজ্যের সংসদ সদস্য ১৯৫৯-১৯৬৪ বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:১৯৭৩-এ মৃত্যু বিষয়শ্রেণী:১৮৯৭-এ জন্ম বিষয়শ্রেণী:জিএমবি (ট্রেড ইউনিয়ন) সমর্থিত সংসদ সদস্য বিষয়শ্রেণী:কাউন্টি ডারহামের কাউন্সিলর বিষয়শ্রেণী:কাউন্টি ডারহামের সামরিক ব্যক্তি বিষয়শ্রেণী:ব্রিটিশ ট্রেড ইউনিয়ন কর্মী
আকরাম হোসেন চৌধুরী একজন বাংলাদেশি রাজনীতিবিদ ও নবম জাতীয় সংসদ সদস্য। আকরাম হোসেন চৌধুরী নওগাঁ-৩ আসন থেকে ২০০৮ সালের নবম জাতীয় সংসদ নির্বাচনে আওয়ামী লীগের মনোনয়নে সংসদ সদস্য নির্বাচিত হন।   জন্ম ও শিক্ষাজীবন  আকরাম হোসেন চৌধুরী নওগাঁ জেলায় জন্মগ্রহণ করেন, তার বাসা বদলগাছির চাকরাইলে। তিনি উচ্চ শিক্ষিত॥   রাজনৈতিক ও কর্মজীবন  আকরাম হোসেন চৌধুরী রাজনীতিতে সক্রিয় এবং তিনি ২০০৮ সালে প্রথম বারের মতো সংসদ সদস্য নির্বাচিত হয়েছেন।এর পর দলীয় নেতাকর্মীদের বিরূপ আচরণের শিকার হয়ে ২০১৪ সালে নির্বাচনে হারার পর, জননেত্রী দেশরত্ন শেখ হাসিনা তাকে দুইবার মেয়াদে বরেন্দ্র বহুমুখী উন্নয়ন কর্তৃপক্ষের চেয়ারম্যান করেন। তিনি তা সফল ভাবে পালন করে আবারো রাজনৈতিক জীবনে পদার্পণ করেন।২০২১ সাল থেকে বদলগাছি মহাদেবপুরের প্রতিটি অংশই গলিতে তৃণমূল কর্মী ও তরুণ ভোটারদের দ্বারে দ্বারে গিয়ে বঙ্গবন্ধু কন্যা জননেত্রী শেখ হাসিনার হাত কে শক্তিশালী করেন। তিনি মনোনয়ন প্রত্যাশী ছিলেন। কিন্তু দুঃখের বিষয় তফসিল ঘোষণার তিনদিন আগে এই কীর্তিমান নেতা মৃত্যু বরন করেন   আরও দেখুন   নবম জাতীয় সংসদ নির্বাচন, ২০০৮  নবম জাতীয় সংসদ সদস্যদের তালিকা  দশম জাতীয় সংসদ সদস্যদের তালিকা  বাংলাদেশের জাতীয় সংসদের সদস্যদের তালিকা   তথ্যসূত্র    বহিঃসংযোগ   ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।  নবম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত নবম জাতীয় সংসদ সদস্যদের পূর্ণাঙ্গ তালিকা।  বিষয়শ্রেণী:নবম জাতীয় সংসদ সদস্য বিষয়শ্রেণী:নওগাঁ জেলার ব্যক্তি বিষয়শ্রেণী:বাংলাদেশ আওয়ামী লীগের রাজনীতিবিদ বিষয়শ্রেণী:জীবিত ব্যক্তি